10/04/2019 | Administración LocalMunicipal
Oleiros
Persoal
Convocatoria do procedemento selectivo para cubrir, por persoal funcionario interino, unha praza de arquitecto

O obxecto desta convocatoria é cobertura por persoal funcionario interino unha praza de ARQUITECTO (escala de administración especial, subescala técnica, clase técnico superior, subgrupo A1), de acordo coa normativa seguinte e concordante: · Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. · Lei 2/2015 do 29 de abril do emprego público de Galicia. · Lei 7/1985, do 2 de abril, reguladora das bases do réxime local. · Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local. · Lei 5/1997, do 22 de xullo, de administración local de Galicia. · Decreto 95/1991, do 20 de marzo, da Comunidade Autónoma de Galicia pola que se aproba o Regulamento de selección de persoal e Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado · Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín oficial da provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación. A praza cubrirase por persoal funcionario interino coas retribucións que figuran no orzamento municipal para a dita praza consonte os acordos da Corporación para o efecto. As tarefas a desenvolver no posto de traballo son, entre outras, as seguintes: - Informes urbanísticos de parcelas sobre a base do PXOM. - Valoracións urbanísticas en expedientes promovidos polo Concello (expropiacións, contribucións especiais, enaxenacións de terreos de patrimonio municipal do solo, etc.) - Tramitacións de expedientes de autorizacións servidumes aeronáuticas en expedientes de obras e planeamento - Elaboración de proxectos de expropiación - Elaboración de proxectos de contribucións especiais - Informes de proxectos de urbanización para a súa tramitación. - Inscrición electrónica no Rexistro de Planeamento da Xunta de Galicia dos documentos aprobados definitivamente polo Concello - Actualización do apartado de URBANISMO na Web municipal - Disciplina urbanística: licenzas de obras, demolicións, parcelacións etc - Planeamento e xestión: informes, figuras planeamento e de xestión urbanística. - Outras funcións e tarefas propias da carreira profesional do arquitecto Concurso – oposición quenda libre. As taxas por dereitos de exame fíxanse nun importe de vinte e un euros e doce céntimos de euro (21,12.-€), de acordo coa ordenanza fiscal reguladora en vigor. A carta de pagamento descargarase a través da sede electrónica que figura na páxina web do Concello de Oleiros (www.oleiros.es). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). a) Ter a nacionalidade española ou ser nacional doutro Estado membro da UE ou daqueles Estados aos que se refire e nas condicións que establece o artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. b) Ter cumprida a idade de dezaseis anos. c) Estar en posesión do título de grao en arquitectura ou equivalente, ou en condición de obtelo na data na que remate o prazo de presentación de instancias. d) Posuír a capacidade funcional para o desenvolvemento das tarefas habituais da praza á que se aspira. e) Non ter sido separadas nin despedidas, mediante expediente disciplinario, do servicio do Estado, das Comunidades Autónomas ou das Entidades Locais, nin estar inhabilitadas para o exercicio de funcións públicas. Idéntico requisito esixirase aos nacionais dos demais Estados membros da UE, no seu caso. As solicitudes de participación nas distintas probas selectivas presentaranse mediante unha instancia dirixida ao alcalde do Concello de Oleiros no modelo oficial que estará a súa disposición na dita entidade e na súa páxina web para o efecto. Presentaranse no rexistro xeral do Concello de Oleiros, durante o prazo de dez días hábiles contados a partir do seguinte ao da publicación do anuncio da convocatoria e as bases no Boletín Oficial da Provincia da Coruña (BOP). As instancias tamén poderán remitirse en calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. Á instancia achegaranse inescusablemente: a) O resgardo normalizado acreditativo do pagamento das taxas. b) A fotocopia compulsada do DNI ou documentación equivalente. c) O orixinal ou a fotocopia compulsada do título esixido na base 4. c para participar neste proceso selectivo. d) O orixinal ou a fotocopia compulsada do certificado de coñecemento da lingua galega, achegado, no seu caso, para a exención da realización da terceira proba da fase de oposición, segundo o establecido nas bases específicas. b) Unha relación circunstanciada dos méritos que se aleguen na fase de concurso, unindo á devandita relación os documentos xustificativos dos mesmos (orixinais ou fotocopias compulsadas), xa que non se tomarán en consideración nin se avaliarán aqueles que non queden debidamente acreditados, en todos os seus extremos, no momento da presentación da instancia e dentro do prazo conferido para a súa presentación. c) Currículo da persoa aspirante. Unha vez rematado o prazo de presentación de instancias, o alcalde ou o órgano delegado ditará a resolución que aproba a listaxe provisional de persoas admitidas e excluídas que se fará pública no Boletín Oficial da Provincia da Coruña, no taboleiro de anuncios do Concello e, aínda que sen carácter preceptivo, na páxina web municipal (www.oleiros.es), conferíndose un prazo de cinco días hábiles desde a publicación no BOP para os efectos de reclamacións nos termos do art.68 da Lei 39/2015, do 1 de outubro, de procedemento administrativo común das administracións públicas. As reclamacións, se as houbese, serán resoltas na resolución que aproba a listaxe definitiva que se publicará do mesmo xeito que a provisional. Nesta mesma resolución, figurará a composición do tribunal, o lugar, a data e a hora na que se realizará a primeira proba do proceso selectivo. No caso de que, por circunstancias excepcionais, houbese que modificar o lugar, a data ou a hora das previstas inicialmente para a realización das probas, publicarase no taboleiro de edictos do Concello e, aínda que sen carácter preceptivo, na páxina web municipal (www.oleiros.es). O órgano de selección designarase de conformidade ao estipulado no art.60 do EBEP. As persoas membros do tribunal deberán absterse de intervir, notificándoo ao órgano convocador, cando concorran nelas circunstancias das previstas no artigo 23 da Lei 40/2015, do 1 de outubro, do réxime xurídico do sector público, ou se realizaran tarefas de preparación de probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente. Tamén resolverá todas as dúbidas que puidesen xurdir na aplicación destas normas, así como o que se deba facer nos casos non previstos. Ademais, poderá dispoñer da incorporación aos seus traballos de distintas persoas para realizar labores de asesoramento nas probas que estime pertinentes, limitándose estas a prestar a súa colaboración nas súas especialidades técnicas. As persoas membros do órgano de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar no proceso selectivo. Estará constituído por: Presidente/a.- O persoal funcionario da Corporación que se nomee. Secretario/a.- O persoal funcionario da Corporación que se nomee. Vogais.- Tres vogais persoal funcionario da Corporación que se nomeen. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “Q”, de acordo coa Resolución do 24 de xaneiro de 2019 da Consellería de Facenda (DOG nº 25 do 5 de febreiro de 2019), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e, aínda que sen carácter preceptivo, na páxina web municipal. O tribunal poderá acordar a lectura pública daquelas probas que se desenvolvan por escrito. Unha vez concluídas as probas, o tribunal publicará a relación de aprobados por orde de puntuación, sen poder superar estes o número de prazas convocadas e remitirá a dita relación, xunto coa acta da última sesión, á Alcaldía ou órgano delegado, quen efectuará o nomeamento. No prazo de tres días hábiles, que contarán desde o seguinte a aquel no que se fixeron públicas as listaxes, a persoa aspirante aprobada deberá presentar na Área de Persoal e RRHH do Concello a seguinte documentación: a) O título ou un testemuño notarial dos niveis de estudos esixidos para tomar parte nas probas selectivas para cubrir a praza que corresponda. b) A declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. c) A declaración xurada de non estar incurso en ningunha causa de incapacidade ou incompatibilidade de conformidade coa lexislación vixente e referida ao momento da súa contratación. d) A certificación médica acreditativa de non padecer enfermidade ou eiva física que imposibilite o normal exercicio da función, que se realizará a conta do Concello. e) A tarxeta da Seguridade Social no caso de ter sido dado de alta con anterioridade. Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. Quen dentro do prazo indicado e salvo casos de forza maior non presentase a documentación, non poderá ser nomeado, quedando anuladas todas as súas actuacións, sen prexuízo da responsabilidade na que puidese incorrer por falsidade na súa instancia. Cumpridos os requisitos referidos, o alcalde ou órgano delegado nomeará como persoal funcionario interino á persoa aspirante proposta. A persoa aspirante que se nomee estará obrigada a prestar a súa xornada de traballo na medida e na forma requiridas polo interese do servizo, con horario de mañá ou tarde, ou fraccionando a xornada se fose preciso. Para cubrir prazas ou realizar contratos laborais de carácter temporal en postos análogos poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algún dos exercicios, aínda que non obtivesen praza, debendo optarse por aqueles que superasen o maior número de probas e que acumulasen mellor puntuación. Cando unha das persoas incluídas na listaxe fose chamada para ocupar un posto, recuperará o seu lugar inicial, ao rematar o período de contratación, de xeito que pode ser chamada novamente para outra contratación, agás que renuncie expresamente á súa incorporación. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses que contarán a partir do día seguinte da publicación da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, un recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliarase: - Por cada mes de servizos prestados na Administración pública como arquitecto/a realizando funcións de planeamento e xestión urbanística: 0,5 puntos. - Por cada mes de servizo en empresas privadas ou estudos de arquitectura e urbanismo como arquitecto/a realizando tarefas en proxectos de planeamento e xestión urbanística: 0,3 puntos. - Por cada proxecto realizado como arquitecto/a en funcións de planeamento e xestión: 0,2 puntos. - Por cada valoración urbanística o hipotecaria realizada: 0,05 puntos con un máximo de 1 punto Valoraranse cursos que deberán estar relacionados co posto de traballo obxecto da contratación. O coñecemento en programas informáticos, titulación en programa de sistemas de información xeográfica, titulación en programa de deseño asistido (Autocad, microestation, etc), manexo en bases de datos e entorno windows entre outros, así como curso sobre valoración urbanísticas e sobre normativa urbanística. Por cada acreditación de cursos realizados, sempre que se atopen relacionados coas funcións propias a desenvolver e organizados ou avalados por unha Administración pública, Universidade ou Entidade de interese público (cursos, prácticas profesionais, informática de xestión): - Cursos de duración inferior a 10 horas ou sen acreditar duración: 0,02 puntos. - De 10 a 20 horas de duración: 0,05 puntos. - De 21 a 40 horas de duración: 0,10 puntos. - De 41 a 100 horas de duración: 0,20 puntos. - De 101 a 200 horas de duración: 0,40 puntos. - De duración superior a 200 horas: 1 punto. Por participación como persoal docente en actividades formativas, sempre que se atopen relacionadas coas funcións propias a desenvolver e organizados por unha Administración pública ou Universidade: - Por cada hora de formación: 0,02 puntos. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: - Os servizos prestados na Administración pública, mediante certificación expedida pola autoridade ou persoal funcionario competente, que reflicta as funcións realizadas. - Os servizos prestados en empresas privadas, mediante a presentación do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. - Por cada proxecto presentado, o visado correspondente do Colexio profesional e a memoria explicativa do realizado asi como a preceptiva alta que corresponda no réxime da Seguridade Social o mutua profesional correspondiente. - No caso das valoracións urbanísticas ou hipotecarias, poderán acreditarse coa copia da valoración efectuada acompañada da correspondente factura. - Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. - Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. - No suposto de que a duración do curso se exprese en días establécese unha equivalencia de 5 horas por cada día de curso. Só se valorarán os méritos que o tribunal considere suficientemente acreditados que, en todo caso, deberán ser xustificados mediante documentos orixinais ou fotocopias compulsadas dentro do prazo de presentación de instancias. Consistirá na realización das seguintes probas: De carácter obrigatorio e eliminatorio, consistirá en responder a un cuestionario con un máximo de 10 preguntas no tipo test relacionadas co temario contido no Anexo I destas bases. O exercicio será cualificado de 0 a 10 puntos. Para superar esta proba será necesario obter unha puntuación mínima de 5 puntos. De carácter obrigatorio e eliminatorio, consistirá en realizar dous casos prácticos relacionados co temario que figura no anexo. Para esta proba se poderá asistir con lexislación non comentada. O exercicio será cualificado de 0 a 10 puntos. Para superar esta proba será necesario obter unha puntuación mínima de 5 puntos. De carácter obrigatorio e eliminatorio, agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 4, expedido por organismo oficial para o efecto, ou título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a. De carácter obrigatorio e eliminatorio. Consistente en realizar unha entrevista de carácter profesional que versará sobre as tarefas a desenvolver no posto de traballo e a súa relación coa experiencia laboral para tal fin. Esta proba cualificarase de 0 a 5 puntos. Para superala será necesario obter como mínimo 2 puntos. Tema 1.- Instrumentos de planeamento urbanístico. Límites de sustentabilidade e calidade de vida e cohesión social. Avaliación ambiental estratéxica dos instrumentos de planeamento urbanístico. Suspensión de licenzas. Tema 2.- Planeamiento de desenvolvemento dos plans xerais de ordenación municipal. Disposicións comúns aos plans de desenvolvemento. Plans de iniciativa particular Tema 3.- Procedemento de elaboración e aprobación de Plans Parciais e Especiais. Determinacións e documentación. Tema 4.- Estudos de Detalle. Obxectivos. Formulación e aprobación Tema 5.- Vixencia e modificación dos instrumentos de planeamento urbanístico. Efectos da aprobación dos instrumentos de planeamento urbanístico. Normas de aplicación directa. Tema 6.- Execución do planeamento urbanístico. Disposicións ceraris. Proxectos de urbanixación: Contido do proxecto de urbanización. Procedemento de aprobación. Contratación e garantías. Execución e conservación das obras de urbanización. Recepción das obras de urbanización. Tema 7.- Principios e criterios de equidistribución. Contido dos instrumentos de equidistribución. Procedemento de aprobación. Sistema de concerto: formas de xestión. Tema 8.- Operacións de reorganización da propiedade en solo urbano consolidado ou en solo de núcleo rural. Tema 9.- Sistemas de actuación. Disposicións xerais. Sistema de compensación e proxecto de compensación. Sistema de cooperación e proxecto de reparcelación. Tema 10.- Sistema de expropiación forzosa. Determinacións xerais. Taxación conxunta: tramitación, aprobación e efectos. Tema 11.- Obtención de terreos de sistemas xerais e locais. Patrimonios públicos do solo. Tema 12.- Réxime de valoracións urbanísticas: Real Decreto Lei 7/2015 e Real Decreto 1492/2011: formas de valoración en situación básica do rural e en situación de solo urbanizado. Tema 13.- Lei 21/2013, do 9 de decembro: Evaluación ambiental estratéxica ordinaria e simplificada. Oleiros, 3 de abril de 2019 A segunda tenente de alcalde delegada de Persoal Inocencio Manuel Pito Humayor